16 Οκτωβρίου 2024 – 3 μάθημα 

Αρχίσαμε με μια επανάληψη του προηγούμενου μαθήματος.
Ήσασταν πιο γρήγοροι από την προηγούμενη φορά. Παρατηρώ ότι μόνο μια φοιτήτρια θεωρούσε σημαντική η ιδέα ότι η χριστιανική Ανατολή δεν συνιστάται μόνο σε ορθόδοξους Χριστιανούς.
1. Βάζω έμφαση στο γεγονός ότι η ορθόδοξη εκκλησία έχασε νωρίς επαφή με άλλες κοινότητες μάλλον για πολιτιστικούς, πολιτικούς και γλωσσικούς λόγους: Κόπτες / Αιθίοπες , Σύροι χριστιανοί (Syriaques), Αρμένιοι. → αυτοί θεωρούνται από το ορθόδοξο κέντρο ως «μονοφυσίτες» κάτι που οι ίδιοι δεν αποδέχονται για τον εαυτόν τους.
Πιο ουδέτερα, λέγονται προχαλκηδόνιοι Χριστιανοί, δηλαδή Χριστιανοί που θεωρήθηκαν από το ορθόδοξο κέντρο αιρετικούς για χριστολογικούς λόγους (= ποιά είναι η φύση του Χριστού άνθρωπος ή θεός ή έχει δύο φύσεις σε μόνο ένα πρόσωπο, κλπ.) Η Σύνοδος Της Χαλκηδόνας είναι η Δ.’ οικουμενική και έλαβε χώρα το 451.
Η Χαλκηδόνα είναι σήμερα το Kadiköy στην ασιατική όχθη στο σημερινό Istanbul.
→ Με βάση αυτών των δεδομένων, να ξέρετε ότι οι Χριστιανοί – εννοώ όλους τους Χριστιανούς στην Οθ. Αυτοκρατορία – δεν ένοιωθαν μεγάλη  αλληλεγγύη μεταξύ τους. Δεν υφίστατο ενωμένη ανατολική χριστιανοσύνη απέναντι πρώτα στην αραβική κατάκτηση και στη συνέχεια με την επέκταση της σελτζουκικής και οθωμανικής εξουσίας. Οι διαιρέσεις των Χριστιανών των διάφορων παραδόσεων (αραμαϊκής, αιγυπτιακής/αιθιοπικής -guèze / amharique-, αρμενικής και ελληνικής γλώσσας ) διευκόλυνε την επέκταση του Ισλάμ.
Άλλη σημαντική περίπτωση που αφορά τα πιο ανατολικά εδάφη της οθωμανικής αυτοκρατορίας: οι Χαλδαίοι. Είναι επίσης χριστιανοί αραμαϊκής παράδοσης. 
https://en.wikipedia.org/wiki/Catholicos_of_the_East
Αυτή η εκκλησία είναι / ήταν παρούσα στην επαρχία του Hakkari στη σημερινή Τουρκία και στη βόρεια Συρία στην κοιλάδα του ποταμού Khabour, στην περιοχή της Djézireh.
https://www.la-croix.com/Religion/Catholicisme/Monde/En-Syrie-derniers-chretiens-Khabour-celebrent-Noel-2019-12-25-1201068453
https://www.rfi.fr/fr/podcasts/reportage-international/
https://thekurdishproject.org/kurdistan-map/turkish-kurdistan/hakkari/
https://gedsh.bethmardutho.org/Hakkari
Έκανα με τη βοήθεια μιας συμφοιτήτριάς σας μια παρατήρηση για τον επεκτατισμό της ρωμαιοκαθολικής εκκλησίας στην ανατολική Μεσόγειο, στην Εγγύς και Μέσης Ανατολής γενικά.
Στην Ρουμανία και Ουκρανία χρησιμοποιείται τη λέξη ουνιατισμός για αυτό το φαινόμενο.
Ο προσηλυτισμός των καθολικών αφορούσε και τη λειτουργία σε πρώτο στάδιο, σαν να έπρεπε να γίνουν όλοι οι Χριστιανοί καθολικοί με λατινικό ρυθμό. Αλλά από το 19ο αιώνα, η σεμνότητα των ανατολικών ρυθμών/τελετουργικών αναγνωρίζεται από τη Ρώμη με αποτέλεσμα να διπλασιάζονται οι εκκλησιαστικές δομές η μία παραμένει στην παράδοση της ή άλλη κρατώντας τις τελετουργικές μορφές αναγνωρίζει τη θεολογία της Ρώμης (Filioque, αλάθητο του Πάπα, κλπ.)
Υπενθυμίζω ότι το μεγάλο σχίσμα μεταξύ Δύσης (Ρώμης) και Ανατολής (Κωνσταντινούπολη) έγινε το 1054.
Επίσης υπενθυμίζω ότι υπάρχουν προσπάθειες συμφιλίωσης μεταξύ της Ρώμης και της Κωνσταντινουπόλεως: https://www.vaticannews.va/en.html
→ με βάση όλων αυτών των παρατηρήσεων, σας απαγορεύω να χρησιμοποιήσετε στο μάθημα μου, στις κόλλες που θα γράψετε για εμένα τη λέξη Χριστιανός ως συνώνυμο με Έλληνας ή Ρωμιός. Πρέπει σε αυτό το πλαίσιο, να κάνετε μεγάλη διάκριση.
Όσο αφορά την εκκλησίας της Σελεύκειας – Κτησιφώντος, ο χωρισμός με την ορθοδοξία έγινε στην Γ.’ Οικουμενική Σύνοδο της Εφέσου το 431.
https://www.la-croix.com/Les-formations-Croire.com/Histoire-de-l-Eglise/Petite-histoire-des-grands-conciles/Le-concile-d-Ephese/Le-concile-d-Ephese

Θέλω πολύ να έχετε στον νου σας πάντα ότι οι Ορθόδοξοι είναι το θέμα μας αλλά ότι εντάσσονται σε πλαίσιο όπου υπάρχουν άλλες μορφές του χριστιανισμού γύρω τους. Ότι υπήρχε – δυστυχώς – ανταγωνισμός μεταξύ των διάφορων χριστιανών. Θα σας δώσω χειροπιαστά παραδείγματα στο μάθημα. 

2. Αρχίσαμε την ανάγνωση και τον σχολιασμό ενός κειμένου του Σπύρου Βρυώνη.  https://history.ucla.edu/person/speros-vryonis-jr/ με την αφορμή μιας παρατήρησης ενός συμφοιτητή σας, ο οποίος είχε δει το απόσπασμα λίγο πιο νωρίς.
Πρέπει να ξέρετε τον τίτλο αυτό: https://books.google.gr/books?id=y2d6OHLqwEsC&hl=fr&source=gbs_citations_module_r&cad=1
https://www.politeianet.gr/books/9789602501177-bruonis-spuros-miet-morfotiko-idruma-ethnikis-trapezis-i-parakmi-tou-mesaionikou-ellinismou-sti-mikra-asia-kai-diadikasia-exislamismou-11os-15os-aionas-203312
Επίσης του ίδιου: 
file:///C:/Users/hgeor/Dropbox/PC/Downloads/_723-Article%20Text-1261-1270-10-20190902.pdf
https://www.youtube.com/watch?v=U9feHOke_xY
https://www.politeianet.gr/books/9789600513028-bruonis-spuros-estia-o-michanismos-tis-katastrofis-172200
Σας έκανα μερικές παρατηρήσεις για τον ιστορικό τον ίδιο. Εντάσσεται σε συντηρητική παράδοση. Ήταν ο ίδιος κοινωνικά και πολιτισμικά ορθόδοξος. Ταυτόχρονα επρόκειτο για έναν φοβερά μορφωμένο άνθρωπο που είχα την τύχη να γνωρίσω. Το βιβλίο του για την παρακμή της βυζαντινής κοινωνίας μετά από την επέκταση των Σελτζουκών στην πρώην βυζαντινή Μικρά Ασία παραμένει σπουδαίο πόνημα. 
Προσπάθησα να εξηγήσω ότι η επιλογή του λεξιλογίου, της ορολογίας του συγγραφέα τον χαρακτηρίζει ως υποστηρικτή της θεωρίας της ιστορικής συνέχειας του ελληνισμού. Και δεν ξεπεράσαμε την πρώτη παράγραφο αλλά μπορέσαμε ότι ο εκχριστιανισμός του ελληνικού κόσμου / των ομιλητών κάποιας μορφής των ελληνικών αποσιωπάται από τον συγγραφέα.
Αυτή την κριτική ματιά απέναντι στο λεξιλόγιο ενός κειμένου – ανεξάρτητα από την προέλευσή του – πρέπει να την αποκτήσετε εσείς. Δεν είναι ουδέτερη η γλώσσα μας προ παντός όταν νομίζουμε ότι την χρησιμοποιούμε αθώα χωρίς να την πολύσκέψουμε.
3. Μιλήσαμε μαζί για συγκεκριμένα βιβλία.
Το Byzance après Byzance του Ρουμανού ιστορικού Nicolas Iorga (1871-1940).
https://www.politeianet.gr/books/9789600101997-iorga-n-gutenberg-to-buzantio-meta-to-buzantio-172163
https://www.persee.fr/doc/rebyz_1146-9447_1935_num_34_180_2850_t1_0502_0000_3 
Με αφορμή του κειμένου του Βρυώνη για τα βυζαντινά Βαλκάνια και την επιρροή του Βυζαντίου και σε κράτη που είχαν χωρίσει από το Βυζάντιο.
Έβαλα έμφαση όχι τόσο στη μεσαιωνική Βουλγαρία παρά στις αυλές των ηγεμών στις παραδουνάβιες επαρχίες : την Βλαχία με πρωτεύουσα το Βουκουρέστι και τη Μολδαβία με πρωτεύουσα το Ιάσιο, οπού κυβερνούσαν Φαναριώτες πρόκριτοι – πρίγκιπες που ονομάζονταν από την  Υψηλή Πύλη. Οι ρουμανικές ηγεμονίες ήταν πλούσια εδάφη: σιτάρι και ξύλο (πρώτο υλικό οικοδόμησης) και εμπορικός κόμβος χάριν του Δούναβη με τα λιμάνια: Κονστάντζα, Μπραΐλα, Γαλάτσι.
Οι Φαναριώτες έπαιζαν ρόλο στη διασπορά των ιδεών του Διαφωτισμού στον ελληνόφωνο κόσμο. Επίσης οι ηγεμονίες ήταν μέρος παιδείας και τυπογραφικών δραστηριοτήτων για τα ελληνικά γράμματα κατά την περίοδο της Οθ. Αυτοκρατορίας. 
Η πιο χαμηλή τοπική αριστοκρατία (οι boyar) κι η αγροτική μάζα θεωρούσε τους ηγεμόνες ως ξένους και ο ρουμανικός εθνικισμός είχε σκοπό να τους απορρίψουν όπως και την επιρροή του ελληνόφωνου πολιτισμού, το σλαβονικό τελετουργικό, το κυριλλικό αλφάβητο. 
 https://shs.cairn.info/les-fondements-du-nationalisme-roumain--9782600008457?lang=fr
https://core.ac.uk/download/pdf/56367913.pdf
http://www.ejst.tuiasi.ro/Files/75/8_Streza.pdf 
https://en.wikipedia.org/wiki/Re-latinization_of_Romanian
Για να πιάσετε μια εικόνα της ατμόσφαιρας της Ρουμανίας οπότε ήταν ακόμη μέσα σε μια μετα-οθωμανική ατμόσφαιρα, σας μίλησα για τον ημι-Έλληνα, ημι-Ρουμανού συγγραφέα γαλλικής έκφραση: Panaït Istrati
https://www.universalis.fr/encyclopedie/panait-istrati/
http://www.danube-culture.org/panait-istrati-ecrivain-universel-du-delta-du-danube/
Μίλησα ιδιαίτερα για το μυθιστόρημα Κύρα Κυραλίνα:
https://www.babelio.com/livres/Istrati-Les-Recits-dAdrien-Zograffi--Kyra-Kyralina/120881 
Που έχει μεταφραστεί στα ελληνικά:
https://www.metaixmio.gr/el/products/kura-kuralina?srsltid=AfmBOoomdR1-staFE9WmfOo33jDqTsIYBqIg7fjqwD_ESDAI9H_lL1FP 
Αξιοσημείωτο είναι ότι οι χαρακτήρες του Istrati κινούνται σε έναν χώρο όπου τα νέα εθνικά σύνορα είναι δευτερεύοντα σαν να ίσχυε ακόμα η οθωμανική γεωγραφία από τον Δούναβη ως τη Βηρυτό.
Μια συμφοιτήτριά σας θυμήθηκε άλλη παραδουνάβια περίπτωση από βουλγαρικές χώρες τον Elias Canetti ο οποίος αν και Σεφαρδίτης Εβραίος έγινε συγγραφέας στη γερμανική γλώσσα: 
https://en.wikipedia.org/wiki/Elias_Canetti
Έλαβε και το βραβείο Νόμπελ για το έργο του στα γερμανικά.
Συγκεκριμένα η αρχή του αυτοβιογραφικού του μυθιστορήματος Die gerettete Zunge / Η γλώσσα που δεν κόπηκε επικεντρώνεται στην κοινωνία όπως ήταν στο Ruse / Русе  - Rusçuk στα τουρκικά. Εκεί, συζούσαν διάφορες ανθρώπινες ομάδες. Ο ίδιος είχε τα ισπανικά των Σεφαραδιτών ως μητρική γλώσσα ενώ πολλοί άλλοι ζούσαν γύρω τους: Σλάβοι, Ρουμάνοι, Αρμένιοι, Έλληνες, Τατάροι κλπ. Σε αυτόν τον κόσμο, οι γονείς του μιλούσαν  μεταξύ τους τα γερμανικά της διπλής μοναρχίας αφού είχαν φοιτήσει στη Βιέννη.
Η κωμόπολη είχε ακόμα χαρακτηριστικά της  οθωμανικής κοινωνίας αλλά ο εξώκοσμος έλκυε κιόλας τους περίεργους ανθρώπους. Αξιοσημείωτο είναι το γεγονός ότι η Βουλγαρία δεν είχε ιδιαίτερο καθεστώς στην οθωμανική διοίκηση. Ήταν ευρωπαϊκή Τουρκία με άμεση διοίκηση από το κέντρο το 19ο αιώνα. Ήταν και σημαντική επαρχία για το κράτος το οποίο όριζε σημαντικούς μεταρρυθμιστές ως vali: όπως τον Midhat Πασά.
https://tr.wikipedia.org/wiki/Midhat_Pa%C5%9Fa 
Το πρώτο βήμα μιας αναγνώρισης κάποιου χωριστού χαρακτήρα εκείνων των εδαφών και του πληθυσμού ήταν η δημιουργία της βουλγαρικής Εξαρχίας το 1870 η οποία ήταν πλήγμα κατά του Οικουμενικού Πατριαρχείου επίσης.  Η έλλειψη βουλγαρικής αυτονομίας είχε ως αποτέλεσμα την επέκταση του Ισλάμ στις βουλγαρικές χώρες. Με την ανεξαρτησία της Βουλγαρίας, πολλοί μουσουλμάνοι έπρεπε ή διάλεξαν να φύγουν (muhacir). Οι μουσουλμάνοι είναι 10% στον συνολικό πληθυσμό της σημερινής Βουλγαρίας ενώ ήταν το μισό οπότε έγινε κάπως ανεξάρτητο κράτος, το 1878. Επίσης ο βουλγαρικός εθνικισμός ήταν μια κίνηση απόρριψης της επιρροής των Ρωμιών, ιδιαίτερα της ελληνόφωνης εκκλησία του Φαναρίου, και των ελληνόφωνων πληθυσμού (διωγμοί του 1906)
https://www.eleftheria.gr/m/%CE%B1%CF%80%CF%8C%CF%88%CE%B5%CE%B9%CF%82/item/86296.html
Ενώ ο Istrati ήταν φουκαράς και κομμουνιστής ο Canetti ανήκε σε εύπορους και μορφωμένους κύκλους. ΟΙ δύο περιπτώσεις μπορεί να σας ενδιαφέρουν ως παραδείγματα ανθρώπων που επέλεξαν μια άλλη γλώσσα και στις δυο περιπτώσεις μια πιο δυτική από την επικρατούσα του πρώτου τους περιβάλλοντος.
Σε όλες τις περιπτώσεις δημιουργίας εθνικού κράτους στα Βαλκάνια, η απόρριψη της ελληνικής γλώσσας και της επιρροής των Φαναριωτών ή των Ελλήνων, του νέο-ελληνικού εθνικισμού ήταν αντίδραση ανθρώπων με συχνά βαθιά ελληνόφωνη, ελληνική παιδεία. (Βλ. βουλγαρική, ρουμανική κι αλβανική περιπτώσεις.)
→ Όλοι οι απόφοιτοι του μαθήματός μου πρέπει να αποκτήσουν ευαισθησία για τέτοια φαινόμενα.

4. Κάποιοι από εσάς, όχι ιδιαίτερα πολλοί πήραν την πρωτοβουλία να προετοιμάσουν ένα παλιά θέμα εξεταστικής που είχα μοιράσει την προηγουμένη φορά και χάρηκα. Το περισσότερο feedback λαμβάνετε το καλύτερο για εσάς είναι.  
2

